ky ru ky ba ky ky ru ky mhr bg ru ky ru ru myv ru hbs_cyr ky ba ky ky ru ky mhr bg ru ky ru ru myv ru hbs_cyr ky hbs_cyr ky en de en fr ru ru ky ky ky ky ky ky ky ky ky ky ky ky ky ky ky ky ky ky ky fr es es nl ky ky en ky ru ky ky ru ru ky ru de ky de ky de ky de ky de ky de ky de tt ky ky ru ru ru uk hbs_cyr ru ru ru ru hbs_cyr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en
Кыргыз Республикасынын ИИМдин 2018-жылдын алты айынын ичиндеги ыкчам- кызматтык ишмердүүлүгүнүн жыйынтыгы чыгарылды | Чындык.kg
2018-жылдын 13-июлунда Кыргыз Республикасынын ички иштер органдарынын 2018-жылдын биринчи жарым жылдыгындагы ыкчам-кызматтык ишмердүүлүгүнүн жыйынтыгы боюнча коллегия өттү. Коллегияга Ички иштер министри, милициянын генерал-майору Кашкар Джунушалиев, Кыргыз Республикасынын Коргоо кеңешинин катчысы Дамир Сагынбаев Кыргыз Республикасынын Өкмөтүнүн аппаратынын Коргоо, укуктук тартип жана өзгөчө кырдаалдар бөлүмүнүн башчысы Азамат Араев, министрдин орун басарлары, борбордук аппараттын башкы башкармалыктарынын, башкармалыктарынын, кызматтарынын башчылары, облустук, шаардык ички иштер башкы башкармалыктардын жана райондордун башкармалыктардын жетекчилери катышты.
Жыйындын негизги темасы жана биринчи бөлүгүндө Кыргыз Республикасынын Ички иштер органдарынын 2018-жылдын биринчи жарым жылдыгындагы ыкчам-кызматтык ишмердүүлүгүнүн жыйынтыктары тууралуу жана Кыргыз Республикасынын Жогорку Кеңешинин Укуктук тартип кылмыштуулук менен күрөшүү жана коррупцияга каршы аракеттенүү боюнча комитетинин жумушчу тобунун ИИМдин мыйзамдарды аткаруу боюнча жүргүзүлгөн текшерүүлөрдүн чечимдерин аткаруу маселелеси каралды.
Коллегияда ички иштер министри, милициянын генерал-майору Кашкар Джунушалиев 2018-жылдын биринчи жарым жылдыгындагы уюштуруучулук жана ыкчам-кызматтык ишмердүүлүгүнүн жыйынтыктары, кемчиликтери жана ийгиликтери тууралуу негизги докладды өзү жасады.
Кашкар Джунушалиев: “Ачуу чындыкты ортого салып, кемчиликтерге акыйкат баа берип, таразага салып калыс чечимдерди чогуу кабыл алалы. Негизинен айтканда, ички иштер министрлиги 2018-жылдын алты айында, Кыргыз Республикасынын Президенти С.Жээнбековдун Жарлыктарын, анын ичинде Аймактарды өнүктүрүү жылы жөнүндө Жарлыгын, Коопсуздук Кеңешинде койгон тапшырмаларын, Жогорку Кеңештин, Өкмөттүн токтомдорун, анын ичинде Кыргыз Республикасынын Өкмөтүнүн “Биримдик, ишеним, жаратмандык” программасынын негизинде коомдук коопсуздукту камсыздоо, кылмыштуулук каршы күрөшүү багытында иш-чаралар иш жүзүнө ашырууга тийишпиз”-деди ал.
Кашкар Джунушалиев, өз сөзүндө 2018-жылдын биринчи жарым жылдыгында Кыргыз Республикасынын Ички иштер органдарында 14339 кылмыш катталып, кылмыштарды иликтөө учурунда 12830 кылмыш иши козголгондугун жана ички иштер органдарынын тергөө бөлүмдөрү тарабынан 8896 кылмыш иши иликтенип сотко жөнөтүлгөндугүн жана ошол эле убакта өткөн жылдардын жана 2018-жылдын ичиндеги кылмыш иштерин иликтөөнүн жүрүшүндө жалпысынан 10661 кылмыш ишинин бети ачылгандыгын белгиледи. Ачылбай калган кылмыштар боюнча катуу сын пикирин жашырган жок.
Кашкар Джунушалиев белгилегендей борбордук аппараттын жана жер-жерлердеги кызмат башчыларынын жетекчилик уюштуруучулук-иштеринин жоктугунан белгиленген иш-чаралар тиешелүү деңгээлде аткарылбай жаткандыгын белгиледи. Мындан тышкары, каракчылык, тоноо, уурулук, издөөдө жүргөндөр боюнча иш начар жүрүүдө. Ар бир жетекчи кызматтык бөлмөлөрүнөн чыкпай, элге барып мүдөөсүн укпай, кызматтык милдеттерин так аткарбай, тиешелүү иштерди жүргүзбөгөндүгүнүн айынан резонанс жараткан кылмыш иштеринин бети ачылбай жатат. Коомдук коопсуздукту камсыздоо жана кылмыштуулукту алдын алуу багытында силерге жүктөлгөн милдеттер боюнча мамлекеттин жана элдин алдында ички иштер органдарынын тиешелүү бардык жетекчилери жооптуу экендигин эскертемин. Бирок, тилеккке каршы, бир катар милдеттер аткарылбай калгандыгын белгилеймин. Президентибиз коррупцияны алдын алгыла, коррупцияны токтоткула деген тапшырма койгон, бирок алгылыктуу жыйынтыктар али да жок. ошол эле учурда Коопсуздук Кеңешинин чечимдери да толук кандуу ойдогудай аткарылган эмес. Албетте, мунун жообу бирөө эле. Жетекчинин өз милдетине кайдигерлик мамиле жасагандыгынан болуп жатат. Бүгүнкү күндүн шарттарына жараша коомдук коопсуздукту сактай турган, мамлекеттин туруктуулугун камсыздай турган тажрыйбалуу жана денгээли бийик милицияны эл талап кылууда. Реформанын бардыгы жакшы ниет менен, жакшы тилек менен жасалып келе жаткандыгы чындык. Жаңы түзүлгөн кызматтардын мындан ары өнүктүрүп, аларды күчтөндүрүп, өзгөртүүлөрдү, толуктоолорду, жаңыланууну киргизип, белгиленген тартипте, мыйзам чегинде иш алып баруу биздин милдет,- деп так кесе айтты министр мырза.
Азыркы учурда кызматтардын формасын, структурасын, багыттарын өзгөртүү, толуктоолорду киргизүү, жер-жерлерде жана аймактарда эл менен иштей турган кызматтарды кеңейтүү боюнча иш-чараларды алып барууга туура келип жатат. Мындан тышкары элдер менен тыгыз мамиледе иш-жүргүзүп, кылмыштуулукту алдын алуу иштерин күчтөндүрүү үчүн милициянын аймактык ыйгарымдуу өкүлдөрү менен жаш өспүрүмдөр менен иштөө тескөөчүлөрүнүн тартуу зарыл. Ошол себептен бул кызматтардын шарттарын жакшыртып, ишмердүүлүгүн кеңейтүү зарыл деп,- баса белгиледи Кашкар Джунушалиев
Коллегияда ИИМдин Криминалдык милиция кызматы, экстремизмге жана терроризмге жана мыйзамсыз миграцияга каршы күрөшүү кызматы, бангизаттарды мыйзамсыз жүгүртүүгө каршы күрөшүү кызматы, жол коопсуздугун камсыз кылуу кызматы, ИИМдин кадрлар башкы башкармылыгы, Ош, Баткен, Жалал Абад, Нарын, Талас, Ысык Көл, Чүй областтык жана Ош жана Бишкек шаардык милиция кызмааттарыны башчыларынын ишмердүүлүгү толугу менен катуу электен өткөрүлдү.
Ошондой эле Кыргыз Республикасынын Коопсуздук кеңешинин катчысы Дамир Сагымбаев өз сөзүндө төмөнкүлөрдү баса белгиледи: Акыркы мезгилде мамлекет менен коомчулуктун бирдиктүү иш-аракети менен коррупцияга каршы күрөшүү боюнча маанилүү кадамдарды жасады. Ички иштер органдарындагы коррупцияны жоюу, анын кадыр-баркын көтөрүү менен жарандар тарабынан милицияга болгон ишенимди арттыруу, милициянын ишмердүүлүгүндө ачык-айкындуулукту, жоопкерчиликти көтөрүү баарыбыздин милдетибиз деди,- ал.
Ички иштер министрлиги кызматкерлердин саны көп түзүм катары эсептелинет. Анткени, карапайым элдер менен көп пикир алмашкан милициянын аймактык ыйгарымдуу өкүлдөрү, жаш өспүрүмдөр менен иштөөчү тескөөчүлөрү, тергөө кызматы эсептелет. Жардам сурап кайрылгандар кылмышка шектүүлөргө тиешелүү деңгээлде жазага тартуусу, материалдык зыянды толтуруу сыяктуу арыздары менен кайрылышкан учурда айрым бир милиция кызматкерлери бул адамдарга профессионалдуу мамиле кылбай, жабырлануучуларды шектелип жаткан адамдардай кабыл алып орой мамиле кылган учурлары кездешет. Ошол себептүү өздүк курамга менен түшүндүрүү иштерин үзгүлтүксүз жүргүзүп, жарандар менен бат-баттан жолугушуп, арыздарын, кайрылууларын кабыл алып, көйгөйлөрүн жеринен чечүү, мезгилдин талабы экендигин эскертти.
Кыргыз Республикасынын Президенти Сооронбай Жээнбековдун дарегине дагы жарандардан кайрылуулардын келүүсү улана берсе, анда муну ИИМдин жана анын аймактык милиция жетекчилеринин кемчиликтери, элдин маселесин жер жерлерде деп чече албастыгы деп түшүнүүгө боло тургандыгы тууралуу так түшүндүрмөлөрдү берди. Ошондой эле чукул арада ички иштер органдарынын аймактык жетекчилерин толук ротациялоо каралып жаткандыгын билдирди. Ар ким өз районунда жетекчи болуп иштегени кай бир учурларда калыстыктан тайдырат, ага тууганга тартат жана коррупцияга аралашуу түрткү берет. Ошол себептүү Баткенден Нарынга, Нарындан Ош областына барып иштеп кызмат өтөө маселеси толугу менен тез арада ИИМ тарабынан колго алына тургандыгын, бул фактор сөссуз түрдө кесиптик чеберчиликтин артышына жана иштин эффективдүүлүгүнө шарт түзөт, деп айтты Дамир Сагынбаев.
Коллегиянын экинчи бөлүгүндө жаш өспүрүмдөр тарабынан жана аларга карата жасалган кылмыштуулук боюнча, аялдарга жана балдарга карата жасалган зордук зоомбулук жана ушул өңдүү фактылардын алдын алуу маселелери, коомдук тартипти жана коопсуздукту камсыздоо маселелерин анын ичинде Дүйнөлүк көчмөндөр оюндары учурунда коопсуздук чаралары жана ар кандай маселелер каралды.
Министр Кашкар Джунушалиев өткөн жылдардагы кылмыштарды иликтөө жана анын бетин ачууга, кылмышкерлерди издөөгө жана кармоого байланышкан тиешелүү иш-чараларды уюштурууга, кылмыш иштерин калыс жана сапаттуу иликтөөгө, кылмыштуулукка каршы күрөшүүнү күчөтүү менен ыкчам-издөө иш-чараларын жүргүзүүгө багытталган ыкчам-тергөө иштерин күчөтүү боюнча тапшырма берди.
Жаш өспүрүмдөр арасындагы кылмыштуулукту болтурбоо жана кырсыктарды алдын алууда ички иштер органдарынын ишмердүүлүгүнүн натыйжалуулугун жогорулатуу керектигин белгиледи. Андан сырткары, жол коопсуздугун камсыз кылуу менен жол-транспорттук кырсыктарын алдын алууга багытталган тиешелүү чараларды кабыл алуу керектигин билдирди. Ошондой эле Көчмөндөр оюнуна карата комплекстүү программаларды талкуулап жана аны кынтыксыз аткаруу тууралуу да катуу тапшырмаларды берди жана анын аткарылышын жеке өзү көзөмөлдөй турганын белгиледи.
Алты айдын жыйынтыгы боюнча областтарда, башкы башкармалыктарда атайын ыкчам кеңешмелер өткөрүлгөн, анын жыйынтыгы менен ИИМдин коллегиясы ички иштер органдарынын алты ай ичинде аткарган ишмердүүлүгүн кеңири талкууга алды жана жетекчилер тарабынан кетирилген кемчиликтери боюнча жалпы чечим кабыл алды, анын негизинде 92 жетекчи тартиптик жазага кириптер болду, анын ичинен 15 жетекчи ээлеген кызмат ордунан бошотулуп, 77 жетекчиге тартиптик жаза жарыяланып, 2 жетекчиге ээлеген кызмат ордунан тез арада ротациялоо маселеси чечилди.
Ошондой эле бир катар жетекчилерге тогуз айдын жыйынтыгы менен коомдук тартипти сактоодо жана кылмыштуулук менен күрөшүүдөгу жетекчилик ишмердүүлүгүнө кайрадан кайрылып, ар бирине баа бериле тургандыгы эскертилди.
Коллегиянын соңунда Кашкар Джунушалиев, Кыргыз Республикасынын Президентинин “2018-жыл аймактарды өнүктүрүү жылы катары жарыялаган” Жарлыгын жана Кыргыз Республикасынын Өкмөтүнүн “Биримдик, ишеним, жаратмандык” программасын ишке ашыруу Кыргыз Республикасынын ички иштер органдарынын ишмердүүлүгүн жакшыртууда негизги документ катары эсептелээрин белгилөө менен милициянын ишмердүүлүгүнүн төрт негизги багыттарына да кайрадан кеңири токтолуп кетти. Алсак, коомчулуктун жана жарандардын коопсуздугун камсыздоо, криминалдык коркунучтарга каршы күрөшүү, укук бузуларды алдын алууну жакшыртуу, көчөлөрдөгү жана коомдук жайлардагы криминалдык абалды көзөмөлдөө жана өздүк курамдын кесиптик дээңгелин жогорулатуу үзгүлтүксүз жүргүзүү, элдин милицияга болгон ишенимин арттыруу, ички иштер органдарынын катарындагы абийирсиз кызматкерлерден тазалоо боюнча ишти күчөтүү керектигин жана ошондой эле ички иштер органдарын реформалоону өнүктүрүү боюнча тиешелүү чараларды уюштуруу. Бул багыттар элдин милицияга болгон ишенимин бекемдөөгө сөссүз жардам берет деп-белгиледи министр.
Бүгүнкү кеңешменин чечими менен өз алдынча кызматтардын жана бөлүктөрдүн жетекчилери тарабынан көзөмөлгө алынып, аны аткарууга өзгөчө көңүл буруу зарыл. Коргоо кеңешинин чечимдери жана сунуштары да турмушка ашырылышы керек. Кетирилген кемчиликтерди тез арада ондоо боюнча тиешелүү иштер жүргүзүлсүн. Кийинки кеңешмеде жогоруда белгиленген тапшырмалардын аткарылышы боюнча катуу талап кылам. Тапшырмалардын аткарылышы боюнча тиешелүү чечимдер кабыл алынат. Сиздердин ишиңерге акыйкат баа берилет, иштей албагандар, иштерин тапшырып кетиши керек, -деп баса белгиледи Кашкар Джунушалиев.
ИИМдин Басма сөз кызматы
Соңку макалаКубулма жүздөр… АЗЫЛОВ менен ЧЫНЫБАЕВГЕ «устукан» керек болдубу?..
Кийинки макалаАскар Шадиев кантип миллиардер болду?
До $2 млрд доходит торговый оборот Кыргызстана с Китаем, — спикер ЖК Д. Джумабеков
ИИМ. “Ала-Тоо” аянтына чыккандарга карата түшүндүрүү иштери жүргүзүлгөндүгүнө карабастан коомдук тартипти бузууга аракет жасагандар Биринчи Май РИИБүнө жеткирилди
Миржан Балыбаев, журналист: «Бүгүнкү митингдин максаты жок, аламан улакка келгендей эле болду…»
Пикир калтырыңыз Отменить ответ
Бүгүн сотто Текебаев прокурорго: «Эй Айбан, Былжырабай отур!»
СДПКнын активисттери, СДПКны чанып Сариев менен Бабановго кире качты…
Текебаев бийликтин күбөсү Модинди жарга такады. Бийликтин апыртмалары ачылганы калды (бүгүнкү...
Өмүрбек Текебаев президенттик шайлоого катышат…
«Жаман иттин аты Бөрүбасар»деген ушул тура…
ӨМҮРБЕК ТЕКЕБАЕВ: Сөзүң өлгөнчө өзүң өл дейт! Мен андай мүмкүнчүлүктү Атамбаевге...
Биздин күч — ачуу чындык!
Чындык.kg — маалымат агенттиги, чыгарылган материалдар үчүн жоопкер эмес. Материалдарды колдонууга уруксаат сайтка гиперссылка берүү шарты менен гана берилет.
Бишкек шаары, тел.: +996 553 414115,